FC Lahden päävalmentajalle Tommi Kautoselle jatkosopimus - Veikkausliiga - Ilta-Sanomat
FC Lahden päävalmentajalle jatkosopimus
Tommi Kautonen nosti Lahden takaisin liigaan. (KUVA: Juha Tamminen)
Julkaistu: 8.6.2012 15:46
8.6.2012 15:46
Tommi Kautonen jatkaa Veikkausliigassa pelaavan FC Lahden päävalmentajana vuoteen 2014 asti.
Lahtelaisseura tiedotti jatkosopimuksesta verkkosivuillaan. Kautonen, 40, tuli Lahden valmentajaksi viime kaudella ja nosti seuran jalkapalloliigaan.
Hyvissä ajoin tehdystä jatkosopimuksesta Kautosella on "positiiviset fiilikset."
- Tämä on joukkueen rakentamisenkin suhteen tietysti hyvä asia. Päästään aloittamaan sekin ajoissa. Viime kausi oli haastava joukkueen rakentamisen suhteen, kun piti odotella sarjanousun varmistumista, Kautonen sanoi.
Seuran puheenjohtajan Mika Halttusen mielestä Kautonen osoitti osaamisensa nostamalla Lahden Ykkösestä liigaan.
- Alkanut liigakausi on myös sujunut joukkueelta vähintään tyydyttävästi. "Auge" on hyvä pelaajien kehittäjä ja on jo alkanut luoda FC Lahdelle omaa, taistelevaa, pallonhallintaan perustuvaa pelityyliä, Halttunen kehui.
HJK:lle valtava takaisku – supertähti jopa loppukauden sivussa 19.8. 15:26
Onnistuuko RoPS toistamiseen ryöstöreissussa? Kolme pointtia Veikkausliigan lauantain kierroksesta 19.8. 8:22